развлекателни шеги за Свекър и свекърва
В едно село млади и стари живеели под един покрив. За разлика от много други живеели в мир и разбирателство. Един ден както си хортували снаха, свекър и свекърва, свекървата рекла:
- Ех снахо, хубава си ни е къщичката само дето стените искат боядисване, но нямаме с какво.
Скочила снахата и отрязала брадата на свекъра. Направила голяма дебела четка и боядисала стените. Седнали всички дружно да пият чай, а свекървата казала:
- Ех, снахо, разхубави се нашата къщичка, ама тия стари прозорци я загрозяват. Искат боядисване ама нямаме с какво.
Скочила снахата и отрязала мустаците на свекъра. Направила четка и боядисала прозорците. Мръкнало се. Прибира се мъжът от работа и гледа баща си да седи пред къщата.
- Тате защо седиш навън?
Бащата казал:
- А бе вътре жените са се хванали да правят козунаци. Не ги знам яйца имат ли, нямат ли...